Wat beteken dit om 'n Groot Christen te wees? - Suider Kruis
Home » Wat beteken dit om 'n Groot Christen te wees?
Wat beteken dit om 'n Groot Christen te wees?
Posted on 9 Mei 2021 7 Mei 2021 by Pastoor Nico Visagie
Iemand het hierdie vraag op ons Telegram groepie gevra en ek het gedink dat dit 'n fantastiese boodskap gaan maak…
Die term "Groot Christen" word gebruik om aan mense oor te dra dat hierdie persoon guns in die oë van die HERE gehad het. Self het ek die term al 'n paar keer in my lewe gehoor, maar soos 'n mens vorder in die leer skool van Jesus begin jy besef dat daar nie iets is soos 'n groot of 'n klein Christen nie. Alles gaan oor ons vermoë om te gee en nie oor ons vermoë om te kan terughou nie.
As mense die term "Groot Christen" hoor dan klink dit soos 'n titel waarna daar gestreef moet word, maar ek kan julle verseker dat dit alles behalwe is en ek gaan dit ook aan julle verduidelik. Dis in baie gevalle beter om daardie klein niksseggende rolletjie in mense se lewens te speel en in die besemkas te wil wegkruip eerder as om daardie "Groot Christen" te wil wees.
Kom ek verduidelik: As Kinders van God, geen Jesus vir elkeen van ons 'n inhoud vermoë om te kan opgaar. Sommige het 'n groot inhoud wat baie kan opgaar en sommige van ons het 'n klein inhoud wat min kan hou. Die term "Groot Christen" word gewoonlik gekoppel aan die persoon met die groot inhoud vermoë, maar dit gaan nie oor die inhoud wat jy kan hou nie, maar eerder oor jou vermoë om te kan gee. Dit is wat saak maak!
Jesus het balies gemaak; die sogenaamde "Groot Christene", maar Jesus het ook Emmers, Ketels en Koppies gemaak; almal met 'n inhoud vermoë. Ons almal wil graag 'n balie wees, want die balie kan tot 5,000 liter water hou! Onthou dat die balie die hele tyd buite die huis staan waar dit water kan opvang wat van die huis se dak afloop. Niemand sal ooit 'n balie binne in sy huis inbring nie, want dis waarvoor die emmer daar is!
Die emmer word gebruik om die water uit die balie te tap en dan in die huis in te bring, maar daar word ook nie uit die emmer uitgedrink nie. Die emmer spandeer sy leeftyd op die vloer sodat daar water daaruit gegooi kan word soos wat dit nodig is.
Die ketel word gebruik om uit die water te kook, maar net soos die emmer, drink niemand ooit uit 'n ketel uit nie! Tog het die ketel 'n doel, want wie wil nou koue tee drink? Die koppie het die minste inhoud van al die instrumente. Dit kan net 'n kwart liter op 'n slag hou, maar dis die instrument waaruit Jesus tee drink! Die kleinste van al die instrumente is die wat die meeste eer kry!
Nou gaan ek met julle breine smokkel. Wat as ek vir julle sê dat die koppie wat eintlik die kleinste is en die minste inhou van almal het, eintlik die meeste gee? Julle sien, die balie is groot en dit kan geweldig baie water hou, maar die balie kan net klein bietjies water op 'n slag gee. Dieselfde met die emmer en die ketel, want niemand maak tog 'n emmer of 'n ketel vol tee op 'n slag nie. Al hierdie instrumente gee uit hulle oorvloed uit, maar die koppie gee alles wat dit het.
Is dit nou beter om die balie te wees; die sogenaamde "Groot Christen" of is dit beter om die koppie te wees? Wat my betref, wil ek die koppie wees, want ek wil alles wat ek het vir Jesus gee en niks terughou nie! Prys die Naam van Jesus!
Of iemand nou 'n "groot" of 'n "klein" Christen is, wat maak dit saak? Wat saak maak is met watter oorgawe jy Jesus dien en met watter oorgawe gee tot die uitbreiding van die Koningryk van die Hemele. Maak jy tyd om ander te help of stel jou tyd tot hulle beskikking om te kan leer? Hoe is jou naaste liefde, want dis deel van jou vermoë om te kan gee. Dis die goed wat saak maak daardie en nie die inhou wat jy kan hou nie.
Gee alles wat jy het
Tagged balies, emmers, geloof, koppies.
← Weet dat die HERE by jou is
Vrugte, Gawes en Drome →
10 Mei 2021 at 11:20
Amen! Dit strook présies met wat Jesus Christus ons mee vermaan – wie eerste wil wees moet dien en, die kleinste sal die grootste word. Hoe ondeurgrondelik in God se Wysheid en Liefde!